ਸਮੱਗਰੀ: ਕਠੂਆ ਵਿੱਚ ਹੋਈ ਘਟਨਾ ਹੋਵੇ ਜਾਂ ਉਨਾਓ - ਪਿਛਲੇ ਕੁਝ ਦਿਨਾਂ ਤੋਂ ਹਰ ਥਾਂ ਇਨ੍ਹਾਂ ਨਾਵਾਂ ਦੀ ਹੀ ਚਰਚਾ ਹੈ। ਅੱਠ ਸਾਲ ਦੀ ਘੁੜਸਵਾਰੀ ਕਰਨ ਵਾਲੀ ਉਹ ਬੱਚੀ ਜਿਸਦੀ ਬਲਾਤਕਾਰ ਤੋਂ ਬਾਅਦ ਹੱਤਿਆ ਕਰ ਦਿੱਤੀ ਗਈ.. ਪਤਾ ਨਹੀਂ ਉਨ੍ਹਾਂ ਨੰਨੀਆਂ ਅੱਖਾਂ ਵਿੱਚ ਕੀ ਬਣਨ ਦਾ ਸੁਪਨਾ ਹੋਵੇਗਾ।

ਇੱਕ ਪਾਸੇ ਜਿੱਥੇ ਦੇਸ ਭਰ ਵਿੱਚ ਔਰਤਾਂ ਦੇ ਹਾਲਾਤ ਨੂੰ ਲੈ ਕੇ ਮਾਹੌਲ ਗ਼ਮਗ਼ੀਨ ਬਣਿਆ ਹੋਇਆ ਹੈ ਉੱਥੇ ਹੀ ਹਜ਼ਾਰਾਂ ਮੀਲ ਦੂਰ ਆਸਟਰੇਲੀਆਂ ਵਿੱਚ ਕਾਮਨਵੈਲਥ ਖੇਡਾਂ ਵਿੱਚ ਆਪਣੇ ਬਿਹਤਰ ਪ੍ਰਦਰਸ਼ਨ ਨਾਲ ਭਾਰਤੀ ਖਿਡਾਰਣਾਂ ਨੂੰ ਦੇਖ ਕੇ ਆਸ ਦੀ ਕਿਰਨ ਜ਼ਰੂਰ ਵਿਖਾਈ ਦਿੰਦੀ ਹੈ।

ਇੱਕ ਪਾਸੇ ਜਿੱਥੇ 16 ਸਾਲਾ ਸ਼ੂਟਰ ਮਨੂ ਭਾਕਰ ਨੇ ਆਪਣੀਆਂ ਪਹਿਲੀਆਂ ਹੀ ਰਾਸ਼ਟਰਮੰਡਲ ਖੇਡਾਂ ਵਿੱਚ 10 ਮੀਟਰ ਏਅਰ ਪਿਸਟ ਵਿੱਚ ਗੋਲਡ ਜਿੱਤਿਆ। ਉੱਥੇ ਹੀ ਲਗਭਗ ਉਸ ਤੋਂ ਦੁਗਣੀ ਉਮਰ ਦੀ ਬਾਕਸਰ ਮੈਰੀ ਕੌਮ ਨੇ 35 ਸਾਲ ਦੀ ਉਮਰ ਵਿੱਚ ਗੋਲਡ ਕੋਸਟ ਵਿੱਚ ਪਹਿਲਾਂ ਕਾਮਨਵੈਲਥ ਮੈਡਲ ਜਿੱਤਿਆ।

ਬਚਪਨ ਵਿੱਚ ਪੰਜਾਬੀ ਗਾਇਕ ਗੁਰਦਾਸ ਮਾਨ ਦਾ ਇੱਕ ਗੀਤ ਬਹੁਤ ਸੁਣਿਆ ਜਾਂਦਾ ਸੀ-''ਦਿਲ ਹੋਣਾ ਚਾਹੀਦਾ ਜਵਾਨ, ਉਮਰਾਂ 'ਚ ਕੀ ਰੱਖਿਆ।'' ਮਤਲਬ ਦਿਲ ਜਵਾਨ ਹੋਣਾ ਚਾਹੀਦਾ ਹੈ ਉਮਰ ਵਿੱਚ ਕੀ ਰੱਖਿਆ।

ਹੁਣ ਸੋਚ ਕੇ ਲਗਦਾ ਹੈ ਕਿ ਜਿਵੇਂ ਇਹ ਬੋਲ ਮੈਰੀ ਕੌਮ ਲਈ ਲਿਖੇ ਗਏ ਹੋਣ।

ਆਸਟਰੇਲੀਆ ਵਿੱਚ ਹੋਈਆਂ ਕਾਮਨਵੈਲਥ ਖੇਡਾਂ ਵਿੱਚ ਭਾਰਤ ਨੇ ਕੁੱਲ 66 ਮੈਡਲ ਜਿੱਤੇ ਜਿਸ ਵਿੱਚ 26 ਗੋਲਡ ਮੈਡਲ ਹਨ। 

ਜੇਕਰ ਔਰਤਾਂ ਦੀ ਅੱਧੀ ਆਬਾਦੀ ਹੈ ਤਾਂ ਤਗਮਿਆਂ ਵਿੱਚ ਵੀ ਲਗਭਗ ਅੱਧੇ ਮਹਿਲਾਵਾਂ ਨੇ ਹੀ ਜਿਤਵਾਏ ਹਨ- 13 ਗੋਲਡ ਪੁਰਸ਼ਾਂ ਨੇ, 12 ਗੋਲਡ ਮਹਿਲਾਵਾਂ ਨੇ ਅਤੇ ਇੱਕ ਗੋਲਡ ਮਿਕਸ ਵਰਗ ਨੇ।

40 ਕਿਲੋਮੀਟਰ ਦੀ ਸਾਈਕਲ ਦੌੜ

ਮਣੀਪੁਰ ਤੋਂ ਲੈ ਕੇ ਵਾਰਾਣਸੀ ਦੀਆਂ ਗਲੀਆਂ ਅਤੇ ਝੱਜਰ ਦੇ ਪਿੰਡ ਤੱਕ ਤੋਂ ਆਉਣ ਵਾਲੀਆਂ ਇਨ੍ਹਾਂ ਖਿਡਾਰਣਾਂ ਦੇ ਸੰਘਰਸ਼ ਦੀ ਆਪੋ-ਆਪਣੀ ਕਹਾਣੀ ਹੈ।

ਕੋਈ ਗ਼ਰੀਬੀ ਦੀ ਲਕੀਰ ਨੂੰ ਪਾਰ ਕਰਕੇ ਇੱਥੋਂ ਤੱਕ ਪਹੁੰਚੀ ਹੈ ਤਾਂ ਕੋਈ ਆਪਣੇ ਬਲਬੂਤੇ 'ਤੇ ਦੁਨੀਆਂ ਦੀ ਸੋਚ ਨੂੰ ਪਰੇ ਰੱਖਦੇ ਹੋਏ।

ਗੋਲਡ ਕੋਸਟ ਵਿੱਚ ਪਹਿਲੇ ਹੀ ਦਿਨ ਭਾਰਤ ਨੂੰ ਪਹਿਲਾ ਮੈਡਲ ਦਵਾਉਣ ਵਾਲੀ ਵੇਟਲਿਫ਼ਟਰ ਮੀਰਾਬਾਈ ਚਾਨੂੰ ਰੋਜ਼ਾਨਾ 40 ਕਿੱਲੋਮੀਟਰ ਸਾਈਕਲ ਚਲਾ ਕੇ ਟ੍ਰੇਨਿੰਗ 'ਤੇ ਪਹੁੰਚਦੀ ਸੀ। ਲੋਹੇ ਦੇ ਬਾਰ ਨਹੀਂ ਮਿਲਦੇ ਸੀ ਤਾਂ ਬਾਂਸ ਦੇ ਬਾਰ ਨਾਲ ਹੀ ਅਭਿਆਸ ਕਰਦੀ ਸੀ।

ਉੱਥੇ ਹੀ ਮਣੀਪੁਰ ਦੇ ਇੱਕ ਗ਼ਰੀਬ ਪਰਿਵਾਰ ਵਿੱਚ ਜੰਮੀ ਮੈਰੀ ਕੌਮ ਨੇ ਜਦੋਂ ਬਾਕਸਰ ਬਣਨ ਦਾ ਟੀਚਾ ਮਿੱਥਿਆ ਤਾਂ ਮੁੰਡੇ ਅਕਸਕ ਉਨ੍ਹਾਂ 'ਤੇ ਹੱਸਦੇ ਸੀ-ਮਹਿਲਾ ਬੌਕਸਰ ਵਰਗਾ ਸ਼ਬਦ ਸ਼ਾਇਦ ਉਨ੍ਹਾਂ ਦੀ ਡਿਕਸ਼ਨਰੀ ਵਿੱਚ ਨਹੀਂ ਸੀ।

ਖ਼ੁਦ ਉਨ੍ਹਾਂ ਦੇ ਮਾ-ਬਾਪ ਨੂੰ ਚਿੰਤਾ ਸੀ ਕਿ ਬੌਕਸਿੰਗ ਕਰਦੇ ਹੋਏ ਕਿਤੇ ਅੱਖ-ਕੰਨ ਫੱਟੜ ਹੋ ਗਿਆ ਤਾਂ ਵਿਆਹ ਕਿਵੇਂ ਹੋਵੇਗਾ।

ਮਣੀਪੁਰ ਤੋਂ ਆਉਣ ਵਾਲੀ ਮੈਰੀ ਕੌਮ ਅਤੇ ਸਰਿਤਾ ਦੇਵੀ ਵਰਗੀਆਂ ਬੌਕਸਰਾਂ ਨੇ ਜਿੱਥੇ ਸਾਲਾਂ ਤੋਂ ਆਪਣੇ ਹਿੱਸੇ ਦੀ ਲੜਾਈ ਲੜੀ ਹੈ, ਉੱਥੇ ਹੀ ਹਰਿਆਣਾ ਦੇ ਪਿੰਡ-ਮੋਹੱਲੇ ਵਿੱਚ ਵੱਖਰਾ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
5 ਫੁੱਟ, 11 ਇੰਚ ਦੀ ਪੀਵੀ ਸਿੰਧੂ ਹੋਵੇ ਜਾਂ 4 ਫੁੱਟ 11 ਇੰਚ ਦੀ ਚੈਂਪੀਅਨ ਮੀਰਾਬਾਈ, ਭਾਰਤ ਦੀਆਂ ਮਹਿਲਾ ਖਿਡਾਰਣਾਂ ਨੇ ਓਲਪਿੰਕ ਦੀ ਤਰ੍ਹਾਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਵੀ ਭਾਰਤ ਦਾ ਖ਼ੂਬ ਮਾਣ ਰੱਖਿਆ।